CELEX: 32008R1326
Language: lt
Date: 2008-12-23 00:00:00
Title: 2008 m. gruodžio 15 d. Komisijos reglamentas (EB) Nr. 1326/2008, kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai ( Chaource (SKVN))

23.12.2008   
            
            
               LT
            
            
               Europos Sąjungos oficialusis leidinys
            
            
               L 345/20
            
         
      KOMISIJOS REGLAMENTAS (EB) Nr. 1326/2008
   2008 m. gruodžio 15 d.
   kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai (Chaource (SKVN))
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 (1), ypač į jo 9 straipsnio 2 dalies antrą sakinį,
   kadangi:
   
               (1)
            
            
               Pagal Reglamento (EB) Nr. 510/2006 9 straipsnio 1 dalies pirmą pastraipą ir jo 17 straipsnio 2 dalį Komisija išnagrinėjo Prancūzijos pateiktą saugomos kilmės vietos nuorodos „Chaource“, įregistruotos Komisijos reglamentu (EB) Nr. 1107/96 (2), specifikacijos pakeitimų paraišką.
            
         
               (2)
            
            
               Paraiška siekiama iš dalies pakeisti specifikaciją, t. y. patikslinti pieno apdorojimo, priedų naudojimo ir Chaource sūrio gamybos sąlygas. Tokiu būdu siekiama užtikrinti, kad būtų išsaugotos svarbiausios SKVN žymimo produkto savybės.
            
         
               (3)
            
            
               Komisija išnagrinėjo šį pakeitimą ir nusprendė, kad jis pagrįstas. Pagal Reglamento (EB) Nr. 510/2006 9 straipsnį pakeitimas nėra esminis; Komisija gali jį patvirtinti netaikydama minėto reglamento 5, 6 ir 7 straipsniuose nurodytos procedūros.
            
         
               (4)
            
            
               Pagal Komisijos reglamento (EB) Nr. 1898/2006 (3) 18 straipsnio 2 dalį ir Reglamento (EB) Nr. 510/2006 17 straipsnio 2 dalį reikia paskelbti pagrindinę produkto specifikacijos informaciją,
            
         PRIĖMĖ ŠĮ REGLAMENTĄ:
   1 straipsnis
   Saugomos kilmės vietos nuorodos „Chaource“ specifikacija iš dalies keičiama pagal šio reglamento I priedą.
   2 straipsnis
   Pagrindinių specifikacijos duomenų konsoliduota santrauka pateikiama šio reglamento II priede.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. gruodžio 15 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 93, 2006 3 31, p. 12.
   
      (2)  OL L 148, 1996 6 21, p. 1.
   
      (3)  OL L 369, 2006 12 23, p. 1.
   
      I PRIEDAS
      Patvirtinami tokie saugomos vietos kilmės nuorodos „Chaource“ specifikacijos pakeitimai:
      „Gamybos būdas“
      Specifikacijos 5 punktas, kuriame aprašomas produkto gamybos būdas, papildomas šiomis nuostatomis:
      
         „(…) Pienas fermentuojamas tik su šliužo fermentu.
         Prieš koaguliaciją tirštinti pieną iš dalies pašalinant dalį skystųjų medžiagų draudžiama.
         Be pieno žaliavos, vieninteliai ingredientai, pagalbinės gamybos medžiagos ar gamybos metu leistini pieno priedai yra šliužo fermentas, nekenksmingų bakterijų kultūros, mielės, pelėsiai, kalcio chloridas ir druska.
         (…) Pieno žaliavą, gaminamus produktus, varškę ir šviežią sūrį laikyti minusinėje temperatūroje draudžiama.
         Šviežią ir nokinamą sūrį laikyti modifikuotoje atmosferoje draudžiama.“
      
   
   
      II PRIEDAS
      SANTRAUKA
      
         Tarybos reglamentas (EB) Nr. 510/2006 dėl žemės ūkio produktų ir maisto produktų saugomų geografinių nuorodų ir saugomų kilmės vietos nuorodų
      
      „CHAOURCE“
      
         EB Nr.: FR-PDO-0217-0114/29.03.2006
      
      SKVN (X) SGN ( )
      Šioje santraukoje informacijos tikslais pateikiama pagrindinė produkto specifikacijos informacija.
      1.   Kompetentinga valstybės narės įstaiga
      
                  Pavadinimas
               
               
                  Institut national de l’origine et de la qualité
               
            
                  Adresas
               
               
                  51 rue d’Anjou, 75008 Paris, France
               
            
                  Telefonas
               
               
                  (33) 153 89 80 00
               
            
                  Faksas
               
               
                  (33) 153 89 80 60
               
            
                  El. paštas
               
               
                  info@inao.gouv.fr
               
            2.   Grupė
      
                  Pavadinimas
               
               
                  Syndicat de défense du fromage de Chaource
               
            
                  Adresas
               
               
                  Ferme du Moulinet, 10150 Pont-Sainte-Marie, France
               
            
                  Telefonas
               
               
                  (33) 325 49 90 48
               
            
                  Faksas
               
               
                  (33) 325 49 90 48
               
            
                  El. paštas
               
               
                  syndicat-chaource@wanadoo.fr
               
            
                  Sudėtis:
               
               
                  gamintojai ir (arba) perdirbėjai (X) kiti ( )
               
            3.   Produkto rūšis
      
                  1.3. klasė.
               
               
                  Sūriai
               
            4.   Specifikacija
      (Reglamento (EB) Nr. 510/2006 4 straipsnio 2 dalyje pateiktų reikalavimų santrauka)
      4.1.   Pavadinimas
      „Chaource“
      4.2.   Apibūdinimas
      Minkštas sūdytas pelėsinis sūris, gaminamas iš karvės pieno. Būna dviejų dydžių plokščio cilindro formos: didelis (11–11,5 cm skersmens, 6 cm storio, sveria apie 450 gramų) ir mažas (8,5–9 cm skersmens, 6 cm storio, sveria apie 200 gramų); ne mažesnio nei 50 proc. riebumo.
      4.3.   Vietovė
      Gamybos vietovė – labai nedidelė vietovė Obo ir Jono teritorinių departamentų pakraščiuose, apimanti natūraliai drėgną Šampanės vietovę, kurios centras – Šaurso komuna.
      
                   
               
               
                  Obo departamentas
                  Kantonai, kurių teritorija visiškai patenka į geografinę vietovę: Aix-en-Othe, Bar-sur-Seine, Bouilly, Chaource, Ervy-le-Châtel, Mussy-sur-Seine, Les Riceys ir Troyes (7 kantonai)
               
            
                   
               
               
                  Jono departamentas
                  
                               
                           
                           
                              Kantonai, kurių teritorija visiškai patenka į geografinę vietovę: Ancy-le-Franc, Crusy-le-Châtel, Flogny-la-Chapelle, Tonnerre
                              
                           
                        
                               
                           
                           
                              Komunos, kurių teritorija visiškai patenka į geografinę vietovę: Bagneaux, Boeurs-en-Othe, Cérilly, Chigy, les Clérimois, Coulours, Flacy, Foissy-sur-Vanne, Fontaine-la-Gaillarde, Fournaudin, Maillot, Malay-le-Grand, Malay-le-petit, Noé, Saint-Clément, Saligny, Sens, les Sièges, Theil-sur-Vanne, Vareilles, Vaudeurs, Villeneuve-l'Archevêque, Villiers-Louis, Voisines.
                           
                        
                               
                           
                           
                              Komunos, kurių teritorija su geografine vietove sutampa iš dalies: Arces-Dilo (dalis, esanti į šiaurę nuo nacionalinio kelio Nr. 5), Cerisiers (dalis, esanti į šiaurę nuo nacionalinio kelio Nr. 5), Lailly (dalis, esanti į pietus nuo departamento kelio Nr. 28), La Postolle (dalis, esanti į pietus nuo departamento kelio Nr. 28), Soucy (dalis, esanti į pietus nuo nacionalinio kelio Nr. 439), Thorigny-sur-Oreuse (dalis, esanti į pietus nuo departamento kelio Nr. 28), Vaumort (dalis, esanti į šiaurę nuo nacionalinio kelio Nr. 5).
                           
                        
            4.4.   Kilmės įrodymas
      Kiekvienas rinkos dalyvis pasirašo „pasirengimo pareiškimą“, kurį registruoja Nacionalinio kilmės vietos nuorodų instituto tarnyba (NKVNI, pranc. INAO), taip nustatomi visi rinkos dalyviai. Rinkos dalyviai privalo INAO pateikti apskaitos knygas ir kitus pieno bei sūrių kilmei, kokybei ir gamybos sąlygoms patikrinti reikalingus dokumentus.
      Siekiant patikrinti SKVN žymimo produkto savybes, atliekamas analitinis ir organoleptinis tyrimas, skirtas užtikrinti šiam tyrimui pateiktų produktų kokybę ir tipiškumą.
      4.5.   Gamybos metodas
      Pienas turi būti gaunamas, o sūriai gaminami ir brandinami tik nustatytoje geografinėje vietovėje.
      Sūris iš pieno fermentų, savaime lėtai nuvarvinamas, gaminamas tik iš subrandinto, karvės pieno, į kurį paskui įdedama šliužo fermento. Koaguliacijos procesas trunka ne trumpiau kaip 12 val. Sūris brandinamas ne trumpiau kaip dvi savaites.
      4.6.   Ryšys su geografine vietove
      Šiuo sūriu, žinomu nuo viduramžių, Šaurso gyventojai 1513 m. vaišino Langro valdytoją, o pasakojimai apie šį sūrį siekia XIX a. pirmąją pusę. Nuo tada juo prekiauta regiono mugėse ir dideliuose miestuose, tokiuose kaip Lionas ar Paryžius. Kilmės vietos pavadinimas pripažintas 1970 m.
      Kilmės vietovė išsidėsčiusi upės baseine, kurio podirvis pralaidus vandeniui, daugiausia kalkinis ir molingas. Baseine daug upelių ir šaltinių. Pieninės karvės vasarą minta natūraliose pievose, o žiemą – vietoje paruoštu šienu. Dėl šio tradicinio gamybos metodo gamintojams pavyko pagaminti vertingą sūrį ir šiame regione išsaugoti žemės ūkio veiklą.
      4.7.   Kontrolės institucija
      
                  Pavadinimas
               
               
                  Institut national de l’origine et de la qualité
               
            
                  Adresas
               
               
                  51 rue d’Anjou, 75008 Paris, France
               
            
                  Telefonas
               
               
                  (33) 153 89 80 00
               
            
                  Faksas
               
               
                  (33) 153 89 80 60
               
            
                  El. paštas
               
               
                  info@inao.gouv.fr
               
            INAO yra juridinio asmens statusą turinti viešoji administracinė įstaiga, pavaldi Žemės ūkio ministerijai.
      INAO atsako už kilmės nuoroda žymimų produktų gamybos sąlygų kontrolę.
      Pavadinimas Direction générale de la concurrence, de la consommation et de la répression des Fraudes (DGCCRF)
      Adresas 
      Telefonas (33) 144 87 17 17
      Faksas (33) 144 97 30 37
      DGCCRF yra Ekonomikos, pramonės ir darbo ministerijos tarnyba.
      4.8.   Ženklinimas
      Ant etikečių būtina nurodyti žodžius „Saugoma kilmės vietos nuoroda“ („Appellation d‘Origine Contrôlée“) ir nuorodos pavadinimą.